Lučina (rieka)

**Lučina** (predtým *Lucina*; ) je rieka v Moravsko-sliezskom kraji, prítok rieky Ostravice, ktorý odvodňuje oblasť na pomedzí okresov Frýdek-Místek, Karviná a Ostrava-mesto.

## Názov rieky
Pomenovanie *Lučina* má rieka od roku 1956, kedy pri budovaní Žermanickej priehrady došlo k pomenovaniu novovzniknutej obce Lučina a podľa nej aj samotnej rieky. Do tej doby bolo jej meno *Lucina*.
V starých mapách sa objavuje viacero názvov. V jej hornom toku sa objavuje názov *Ribi* alebo *Ribnia*, v oblasti medzi Domaslavicami a Bludovicami názov *Holzina* alebo *Holczina*. V oblastiach od Šenova až po Slezskoostravský hrad už potom *Lucina*.

Petr Bezruč v Sliezskych piesňach na niekoľkých miestach zosmiešňuje používanie mena Lučina miesto podľa jeho názoru správneho Lucina, vidí v ňom príklad "krstenia dedín" zo strany Čechov, ignorujúci sliezsku tradíciu a svojbytnosť. Napr. v básni *Polská Ostrava* píše: "*Přibylec nadutý národa jazyk psuje: / on Švarné Lucine sází háček na hlavu ...*"

## Popis toku
[thumb|left|Sútok Lučiny a [Ostravice (rieka)|Ostravice v Ostrave]]
Pramení v Moravsko-sliezskych Beskydoch na severnom úbočí hory Prašivá v nadmorskej výške okolo 660 metrov. Celkovo jej tok najskôr mieri severným, neskôr západným až severozápadným smerom. Pri obci Žermanice zadržiava jej vody 
**[[Žermanická přehrada|Priehradná nádrž Žermanice]]**, vybudovaná v rokoch 1951 až 1958 pre zásobovanie priemyselných podnikov úžitkovou vodou a slúžiaca tiež na rekreáciu, ochranu pred povodňami a výrobu elektrickej energie. Vzhľadom na nedostatočnú vodnatosť Lučiny bol súčasne vybudovaný vodný kanál medzi Vyšnými Lhotami a Vojkovicami, ktorý privádza do Lučiny vodu zo susedného povodia Morávky a to v priemernom množstvo 1,9 m³/s. Pre obyvateľov miest, zatopených pri stavbe nádrže, vznikla na jej ľavom brehu nová obec Lučina. Od výtoku pod Žermanickou priehradou je Lučina vodácky splavná na úseku dlhom 24 km. Rieka najskôr pokračuje severným smerom až po mesto Havířov, kde sa stáča oblúkom na západ. Pri juhozápadnom okraji Havířova bola na jej toku vyhlásená prírodná pamiatka Meandre Lučiny, ktorú tvoria prirodzené riečne meandre a na ne nadväzujúce mokrade s lužným porastom. Okolo Šenova Lučina dospieva na územie mesta Ostravy, obracia sa na severozápad, z východnej strany míňa areál Novej hute a pod Slezskoostravským hradom sprava ústi do rieky Ostravice, ktorá jej vody odnáša ďalej do Odry. Lučina je skoro vždy hnědokalná rieka. Je to veľmi podobné ako pri rieke Myjave na južnej Morave. Dno je tvorené riečnym bahnom, ktoré odnáša, ale hlavným zdrojom "čistého znečistenia rieky" sú meandre Lučiny na strednom toku. Brehy sú takmer kolmé ku hladine a pri tom sa odlamujú kusy hnedej zeminy, a tie skončia rozomleté vo vode. 

### Prítoky
*(Ľavý / pravý)*
* Šprochůvka *(P)* 
* Privádzač Morávka-Lučina *(L)*
* Tošanůvka *(P)*
* Řepník *(L)*
* Říčky *(P)*
* Sušanka *(P)*
* Dolní Datyňka *(L)*
* Horní Datyňka *(L)* 

## Pozri aj
* Meandre Lučiny

## Iné projekty

## Externé odkazy
* O rieke Lučina 
* Povodie Odry - aktuálny stav Lučiny na limnigrafu Žermanice
* Zámky na Lučina

## Zdroj

Kategória:Rieky v Česku
Kategória:Povodie Ostravice
Kategória:Vyšní Lhoty
Kategória:Komorní Lhotka
Kategória:Dobratice
Kategória:Vojkovice (okres Frýdek-Místek)
Kategória:Horní Domaslavice
Kategória:Lučina (okres Frýdek-Místek)
Kategória:Žermanice
Kategória:Horní Bludovice
Kategória:Havířov
Kategória:Šenov
Kategória:Radvanice a Bartovice
Kategória:Slezská Ostrava (mestský obvod)
Kategória:Vodstvo okresu Ostrava-město
Kategória:Vodstvo okresu Karviná
Kategória:Vodstvo okresu Frýdek-Místek